"Beale Street on katu New Orleansissa,
jossa isäni, Louis Armstrong ja jazz syntyivät.
Jokainen Amerikassa syntynyt tummaihoinen syntyi Beale Streetillä,
jonkin amerikkalaisen kaupungin mustien asuttamassa naapurustossa,
oli se sitten Jacksonissa tai Harlemissa.
Beale Street on perintömme.
Romaani käsittelee mahdotonta ja mahdollista,
ehdotonta välttämättömyyttä pukea tämä perintö sanoiksi.
Beale Street on äänekäs katu.
Jää lukijan tehtäväksi päätellä rumpujen pärinän tarkoitus."
Oletko valmis tähän?
En koskaan ole ollut valmiimpi mihinkään.
Toivon, ettei kenenkään ole tarvinnut katsoa rakastaan
lasin läpi.
Minun täytyy kertoa...
- Hei. - Hei.
Alonzo...
Me...
Me saamme vauvan.
Olisi pitänyt jo sanoa. Emme ole naimisissa.
Se merkitsee hänelle enemmän kuin minulle,
mutta ymmärrän, miltä hänestä tuntuu.
Fonny on 22.
Minä olen 19.
Olen iloinen, Fonny.
Olen iloinen siitä. Älä huoli.
Kerroitko isälleni?
- En vielä. - Kerroitko vanhemmillesi?
En vielä, mutta älä heistä huoli.
Halusin kertoa sinulle ensin.
Vauva.
Mitä aiot tehdä?
Jatkaa sitä, mitä olen tehnyt.
Aion työskennellä viimeiselle kuukaudelle asti,
ja sitten äiti ja sisko pitävät minusta huolta.
Sinun ei tarvitse huolehtia.
Sitä paitsi pääset pois täältä ennen sitä.
Oletko varma siitä?
Olen aina varma.
Rakastan sinua.
Minäkin rakastan sinua.
Fonny kävi ammattikoulua,
jossa nuorille opetettiin, miten tehdä kaikenlaista,
kuten sivupöytiä, raheja ja lipastoja,
joita kukaan ei koskaan osta.
Se ei napannut Fonnya, ja hän häipyi
vieden mukanaan suurimman osan työpajan työkaluista.
Hän alkoi työskennellä pikaruokakokkina, jotta saisi syödä.
Hän löysi kellarin, jossa pystyi tekemään puutöitä,
ja vietti enemmän aikaa meillä kuin kotonaan.
Kaikki oli niin yksinkertaista.
Opettele tämä, rakenna tuo,
hanki työ ja tee sitä, kunnes muutut työksesi.
Fonnylla oli uudenlainen näkemys.
Hän oli löytänyt asian, jota halusi tehdä.
Se pelasti hänet kuolemalta, joka odotti
meidän ikäisiämme nuoria.
Vaikka se sai monia muotoja,
kuolema itsessään oli hyvin yksinkertainen.
Syykin oli yksinkertainen.
Nuorille sanottiin, etteivät he olleet minkään arvoisia.
Kaikki, mitä he näkivät ympärillään,
todisti sen.
Hei. Miten menee, pikkuinen?
Miten hän voi?
Niin kuin ennenkin.
Hän voi hyvin.
Lähetti terveisiä.
Sepä hyvä.
Tapasitko asianajajan?
En tänään. Menen maanantaina.
Onko hän käynyt tapaamassa Fonnya?
Ei.
Äiti?
Niin, kulta.
Äiti...
Laula, nainen, laula.
Hae paremmat lasit.
- Mitä teet tuolla? - Miltä näyttää?
Mitä juhlistamme?
Olet talon isäntä. Lopeta huolehtiminen.
Toki, madame.
No niin.
Mitähän varten tämä on.
Ei liikaa Tishille.
Hyvä on.
Mitä on tekeillä?
Tämä on sakramentti.
Enkä ole menettänyt järkeäni.
Juomme uudelle elämälle.
Tish saa Fonnyn lapsen.
Juo.
Tuntuu... Aika helvetinmoinen uutinen.
Etkö juo pikkuisen kunniaksi, Tish?
Kauanko tätä on jatkunut?
Noin kolme kuukautta.
- Niin ajattelinkin. - Kolme kuukauttako?
Silloinko, kun juoksitte katsomassa asuntoja?
Hyvä on.
Tish,
oletko varma, että haluat tämän lapsen?
Olen.
Fonnykin haluaa sen.
Se on meidän lapsemme,
eikä ole hänen vikansa, että hän on vankilassa.
Ei hän karannut.
Olemme aina olleet parhaat kaverit,
siitä saakka kun olimme pieniä, isä. Tiedät sen.
Olisimme jo naimisissa ilman sen naisen valheita...
Tish, hän tietää sen.
Isäsi tietää sen. Hän vain...
Hän on huolissaan sinusta.
Älä luule, että pidän sinua huonona tyttönä
tai muuta sellaista hölmöä.
Kysyin vain, koska olet niin nuori.
Ja...
Nosta pääsi, sisko.
Vauvalle.
Toivottavasti se on poika.
Isä.
Se ilahduttaisi vanhaa Frankia.
Tish, haittaako sinua,
jos kerron uutiset hänelle?
Ei, isä. Ei haittaa.
Haluaisin olla se, joka kertoo siskoille.
Tiedätkö, mitä?
Joe, kutsu heidät tänne.
Ei, olen tosissani.
- Äiti. - On lauantai-ilta.
Pullossa on paljon jäljellä. Ei ole vielä myöhä.
Minun nähdäkseni se on paras tapa tehdä tämä.
Kutsu heidät tänne.
Hyvä on. Taidat olla oikeassa, rakas.
Hommataan heidät tänne.
Hyvä on.
Pikkusiskoni saa vauvan.
Hei, Nipsey Russell.
Miten menee? Mitä teette? Hei, kamu...
- Kumman haluat? - Pojan.
- Fonnyn. - Fonnyn.
Mitä?
Päivä, jolloin tajusin Fonnyn rakastuneen minuun,
oli outo.
Sinä päivänä hän antoi äidille veistoksen.
Olin heittänyt vettä Fonnyn päälle
ja hangannut hänen selkäänsä ammeessa
aikana, joka tuntuu olleen niin kauan sitten.
En muista, että olisimme olleet uteliaita
toistemme vartaloista.
Fonny rakasti minua liikaa.
Se tarkoitti, ettei välillämme ollut
tilaisuutta häpeälle.
Olimme osa toisiamme,
toistemme lihaa,
mitä pidimme niin itsestäänselvänä,
ettemme koskaan ajatelleet lihaa.
Silti se ei ollut minulle yllätys,
kun vihdoin ymmärsin,
että hän oli kaunein ihminen, jonka olin eläessäni nähnyt.
Olen joskus nukkunut tässä puistossa.
Se ei ole hyvä ajatus.
Miksi nukuit puistossa?
Oli myöhä.
En halunnut mennä kotiin.
En halunnut herättää ketään teistä.
Nyt minulla on täällä kämppä.
Haluatko syödä täällä vai odottaa esikaupunkiin?
Vai haluatko mennä elokuviin?
Vai haluatko vähän viiniä,
tai vähän piirakkaa?
Vähän olutta?
Kupin kahvia?
Haluatko vain kävellä vähän lisää,
kunnes päätät?
Tule.
Tiedättehän, että näemme teidät?
Älkää katsoko. Pitäkää katse siellä.
Olette ällöjä.
- No niin. - No niin.
Minä avaan.
- Hei. - Hei.
- Ernestine. - Adrienne.
- Mitä kuuluu? - Sheila.
Hei, mukava nähdä sinua.
Pitääkö olla jokin hätätilanne, jotta sinua näkee?
- Mukava nähdä. - Hyvä nähdä sinua.
Fonnyn äiti ei pitänyt minusta.
Hän ei pitänyt minua tarpeeksi hyvänä Fonnylle.
Mikä tarkoittaa, ettei hän pitänyt minua tarpeeksi hyvänä itselleen.
Toisella tavalla hänestä tuntui, että olin,
mitä Fonny ansaitsi.
Nuori nainen.
Näitkö mahtailevan poikani tänään?
Näin. Hän voi hyvin. Lähetti terveisiä.
Eihän hänelle olla liian ankaria?
Kysyn sinulta, koska tiedäthän,
että hän voi sanoa sinulle asioita, joita ei kerro minulle.
Rakastavaisten salaisuuksia.
Hän vihaa siellä oloa. Sen huomaa.
- Kuten pitääkin. - Tule.
Mutta hän on vahva.
Kyllä hän pärjää.
Meidän pitää saada hänet pois sieltä.
Jos hän olisi opiskellut silloin kuin piti,
hän ei olisi siellä.
- Mitä sinä siitä tiedät? - Hei!
Minulla on giniä, ja meillä on viskiä
ja konjakkia.
Muttei ole Thunderbird-viiniä.
- Toivottavasti naisväkeä ei haittaa. - "Haittaa"?
Frank ei välitä, jos meitä haittaa.
Mitä saisi olla, rouva Hunt?
Tarjolla on kahvia, teetä,
jäätelöä ja Coca-Colaa.
- Coca-Colaa. - Minä haen, äiti.
Miten olisi jäätelösooda, rouva Hunt?
Voin tehdä sellaisen.
Sheila, mitä jos tulisit auttamaan?
Tule nyt.
- Voi Luoja! Aika rientää. - Niin.
En ole nähnyt teitä sen jälkeen kun tämä riesa alkoi.
Älä sano sanaakaan.
Olen ravannut pitkin poikin Bronxia
yrittäen saada parhaita mahdollisia lainopillisia neuvoja.
Minä vain rukoilen,
että Herra tuo poikani valoon.
Rukoilen vain sen puolesta.
Joka päivä ja joka yö.
Toisinaan
ajattelen, että tämä voi olla Jumalan suunnitelma
saada poikani pohtimaan syntejään
ja antamaan sielunsa Jeesukselle.
Voit olla oikeassa.
Herran tiet ovat tutkimattomat.
Niin ovat.
Hän saattaa koetella,
mutta Hän ei ole koskaan hylännyt ketään lapsistaan.
Mitä mieltä olet asianajajasta, jonka Ernestine löysi?
Siitä Haywardista?
En ole tavannut häntä vielä.
Ei ole ollut aikaa mennä keskustaan.
Tiedän, että Frank tapasi hänet.
Mitä mieltä olet hänestä, Frank?
Hän on valkoinen poika, opiskeli lakia, suoritti tutkinnot.
Ei tarvitse kertoa, mitä se meinaa. Ei paskaakaan.
Puhut naiselle.
Tiedän.
Se on tervetullut muutos.
Kuten sanoin, se ei tarkoita mitään.
En ole varma, käytämmekö hänen palveluksiaan.
Toisaalta mitä valkoisiin tulee, ei hän ole hassumpi.
Hän on nuori ja nälkäinen,
joten ei yhtä täynnä potaskaa nyt kuin kylläisenä.
Tuosta olen yrittänyt sanoa sinulle.
Se on tuo negatiivinen asenne. Olet täynnä vihaa.
Jos ihmisiin suhtautuu vihaisesti, saa vihaa takaisin.
Joka kerta kun kuulen sinun puhuvan noin, sydämeni särkyy,
koska tiedän, että poikani on lukittuna tyrmään
ja että vain Jumalan rakkaus voi vapauttaa hänet.
Kuule, Alice. En usko, että Frank puhui vihasta.
Hän puhui vain totuuden.
Luotan Jumalaan.
Tiedän, että Hän huolehtii minusta.
Herra Rivers, mikä on tämän tapaamisen tarkoitus?
Ette kutsuneet meitä tänne asti
katsellaksenne isäni loukkaavan äitiäni.
Miksei? Onhan lauantai-ilta.
Ei voi tietää, mitä ihmiset tekevät, jos ovat tarpeeksi tylsistyneitä.
Ehkä kutsuimme teidät vain lisäämään jännitystä.
Voin uskoa, että olet noin pahansuopa,
mutten sitä, että olet noin tyhmä.
Menen katsomaan sitä jäätelösoodaa.
Pedrocito.
Mukava nähdä sinua.
Miten voin olla avuksi, señorita?
Olen pahoillani, että seurasi on tänä iltana epämieluisaa,
mutta valitettavasti sille ei voi mitään.
En ollut koskaan nähnyt Fonnya maailmani ulkopuolella.
Olin nähnyt hänet isänsä ja äitinsä kanssa,
olin nähnyt hänet meidät kanssamme.
En ollut koskaan nähnyt häntä omassa maailmassaan.
Kenties vasta sitten pystyin näkemään hänet kanssani,
koska vaikka hän kääntyi minusta poispäin nauraen,
hän piti kädestäni.
Selvä.
Tish?
Niin?
Tulisitko katsomaan kämppääni?
Mutta on myöhä.
Se ei ole kaukana.
Hyvä on, Fonny.
Hyvä on.
Hei.
Siihen vain.
Tässä, isä.
Ole hyvä.
- Hei. - Riittää jo sinulle.
Pyysin tätä tapaamista.
Käskin isää kutsumaan teidät,
jotta voisin kertoa teille, mitä kerroin Fonnylle tänään.
Se, mitä kerroin Fonnylle...
Fonnysta tulee isä.
Meille tulee vauva.
Sinä ja minä lähdemme ulos kännäämään.
Sopii.
Olen iloinen. Älä huoli, olen hyvin iloinen.
Kuka ottaa vastuun tästä lapsesta?
Sen isä ja äiti.
Voit lyödä vetoa, ettei se ole Pyhä Henki.
Taidat kutsua himokasta tekoanne "rakkaudeksi".
Minä en.
Tiesin aina, että koituisit poikani tuhoksi.
Raamatussa sanotaan: "Kuolettakaa siis
"maalliset jäsenenne:
"haureus,
"saastaisuus, kiihko,
"paha himo ja ahneus."
Lapsi sikisi synnistä,
ja Pyhä Henki saa sen kuihtumaan kohtuusi.
Mutta poikani saa anteeksi.
Rukoukseni...
- Äiti. - Frank!
Hänen sydämensä!
Uskoakseni se sykkii vielä,
mutta en kutsuisi sitä sydämeksi!
Auta minua, auta meitä. Tule, äiti.
Joe, anna naisten huolehtia hänestä. Tule!
Joseph, mene. Emme tarvitse sinua täällä.
- Hyvä on. - Tule.
Ei hätää, juuri noin.
Frank.
Ei hätää. Olet kunnossa.
Sanoit minulle kamalasti.
Se oli kamalin asia, jonka olen eläessäni kuullut.
Isän ei tarvinnut läpsäistä häntä.
- Hänellä on heikko sydän. - Heikko pääpäs.
Pyhän Hengen on täytynyt pehmittää pääsi, lapsi.
Unohtiko hän, että kirosi Frankin lapsenlapsen?
Sinulla ei ole oikeutta ivata äitini uskoa.
Älä puhu kukkua.
Sinua hävettää tuollainen kiihkouskovainen äiti niin,
ettet tiedä, mitä tehdä. Kuvotatte minua!
Keitä te luulette olevanne?
Hän kysyi vain yhden kysymyksen.
"Kuka kasvattaa lapsen?" Kuka?
Tishillä ei ole koulutusta,
ja Luoja tietää, ettei mitään muutakaan.
Fonny ei ole koskaan ollut minkään arvoinen.
Joten kuka kasvattaa tämän lapsen?
Minä, senkin rupsahtanut kurppa!
Jatka vain pahan puhumista, niin näytän teille.
Adrienne, muru.
Voinko kertoa jotain, kulta?
Siitä asti kun ensimmäistä kertaa näin sinut,
katseeni kiinnittyi aataminomenaasi.
Olen nähnyt siitä unia.
En osaa sanoa, haluanko repiä sen irti
sormillani vai hampaillani.
Jos kosketkin pikkusiskooni,
joudun päättämään nopeasti.
Joten koske häneen.
Tiesin, ettei olisi pitänyt tulla.
Sheila. En edes tiennyt, että osaat käyttää tuota sanaa.
Ernestine.
Tule, Sheila. Mennään.
- Tule, äiti. - Tule.
Ota hänen käsilaukkunsa. Tule.
Tule, äiti.
Pidä hänestä kiinni. Tule, mennään.
Toivottavasti olet ylpeä siitä,
miten kasvatit tyttäresi.
Minun tyttöni eivät tuo äpäröitä kotiin ruokittavaksi.
Sen voin sanoa.
Koska kukaan ei panisi heitä.
Ernestine.
Tuloillaan oleva lapsi
on sinun lapsenlapsesi.
En ymmärrä sinua.
Se on lapsenlapsesi.
Mitä väliä sillä on, miten se tulee maailmaan?
Lapsella ei ole siihen mitään osaa.
Ei kellään meistä ole.
Tuo lapsi...
- Tuo lapsi... - Tule, mennään, äiti.
- Tule. - Tuo lapsi...
Tuo lapsi...
Ota kamppeesi!
Viekää rääsynne mukananne.
Älä pelkää.
Muista, että kuulun sinulle.
En satuttaisi sinua mistään hinnasta.
Sinun täytyy vain tottua minuun.
Meillä on kaikki aika maailmassa.
Pidä minusta kiinni.
Salowski, ilmoittaudu asemapäällikön toimistoon.
On mukava maata tässä näin.
Niin minustakin.
Se oli ensimmäinen kertani.
Tiesitkö?
Pidätkö minusta?
Tarkoitan,
kun rakastelen sinua,
pidätkö siitä?
Haluat vain kuulla minun sanovan sen.
- Eli? - Eli mitä?
Mikset sitten sano sitä?
Tiedän vain, että rakastan sinua.
Rouva Victoria Rogers,
omaa sukua Victoria Maria San Felipe Sanchez,
vakuuttaa, että lokakuun 5:nnen iltana
kello 11:n ja 12:n välillä
hänen kotinsa eteisessä
hänen kimppuunsa kävi mies,
jonka hän nyt väittää olleen Alonzo "Fonny" Hunt.
Edeltämainittu Hunt
käytti häntä kammottavalla tavalla seksuaalisesti hyväksi
ja pakotti käsittämättömiin seksuaalisiin tekoihin.
En ole nähnytkään häntä.
Tiedän vain, että Amerikassa syntynyt irlantilaismies
meni Puerto Ricoon kuusi vuotta sitten
ja tapasi siellä Victorian, joka oli silloin 18.
He menivät naimisiin, ja mies toi hänet New Yorkiin.
Pumpattuaan kolme lasta naisesta, mies lähti.
Naisen koti on Orchard Streetillä.
Orchard Street, jos tuntee New Yorkia,
on kaukana Bank Streetiltä.
Orchard Street on hemmetin lähellä East Riveriä,
ja Bank Street on melkein Hudson-joessa.
Ei ole mahdollista juosta Orchardilta Bank Streetille,
etenkään, jos poliisit ovat perässä.
Silti konstaapeli Bell vannoo nähneensä Fonnyn
pakenevan rikospaikalta.
Tämä on mahdollista vain, jos konstaapeli Bell oli vapaalla,
koska hänen partiointialueensa on West Sidessa, ei Eastissä.
Silti syytetyn täytyy nyt todistaa, ja maksaa todistamisesta,
tapahtumien epätodennäköisyys ja epäjohdonmukaisuus.
Teen kaiken voitavani
saadakseni hänet luoksenne mahdollisimman nopeasti.
Rouva Rogersin kieltäydyttyä muuttamasta todistustaan
olemme hankalassa tilanteessa.
- Lisäksi hän on kadonnut. - Kadonnutko? Mutta...
Miten hän voi vain kadota?
En usko, että hän on kaukana.
Heillä ei ole resursseja siihen.
Hänen perheensä on voinut palauttaa hänet Puerto Ricoon.
Löytääkseni hänet
tarvitsen erikoistutkijoita ja...
- Se tarkoittaa lisää rahaa. - Valitettavasti.
Eikö hänen kannaltaan
katoaminen näytä huonolta? Hän on avaintodistaja.
Hän on vain yksi avaintodistajista tässä jutussa.
Teidän täytyy muistaa konstaapeli Bell.
Hän tunnisti virallisesti raiskaajan.
Bell vannoo nähneensä
Alonzon pakenevan juosten rikospaikalta.
Jos hän näki Fonnyn pakenevan rikospaikalta,
miksi hän odotti ja tuli hakemaan Fonnyn kotoaan?
Hetkinen, Tish... Selvennetään yksi asia.
Väität, että konstaapeli Bell saneli naiselle, mitä sanoa.
- Juuri niin. - Eli väität...
Ettei tässä jutussa voi päästä totuuden jäljille.
Kuulkaa.
Jos en uskoisi Alonzon syyttömyyteen,
- en olisi ottanut tätä juttua. - Kutsu häntä Fonnyksi.
Anteeksi kuinka?
Kutsu häntä Fonnyksi.
Kun sanot häntä Alonzoksi,
näen tuomarin, kalterit, kahleet ja...
Tiedän, että teet siskolleni palveluksen,
ja tämä on hieno asianajotoimisto,
mutta jos teet tämän, sinusta pitää tulla perhettä.
Joten kutsu häntä Fonnyksi, ole kiltti.
Ymmärrän.
Sinä ja Fonny väitätte, että olitte yhdessä
huoneessa Bank Streetillä vanhan ystävän, Daniel Cartyn kanssa.
Se on alibi.
Sinun todistuksesi, kuten voit kuvitella,
ei ole minkään arvoinen.
Syyttäjänvirasto on juuri pidättänyt Daniel Cartyn.
En ole saanut tavata häntä.
He toimivat lainvastaisesti,
mutta Danielilla on rikosrekisteri.
He yrittävät saada hänet muuttamaan todistustaan ja...
En tiedä varmaksi, mutta voin lyödä vetoa,
että siksi rouva Rogers on kadonnut.
Teen siis kaiken voitavani.
Miten pian tarvitset rahat?
Jäljitämme jo rouva Rogersia.
Tarvitsen vain rahat...
Niin pian kuin saatte ne.
Pakotan syyttäjänviraston sallimaan tapaamiseni Daniel Cartyn kanssa,
mutta he yrittävät estää sen kaikin mahdollisin tavoin.
Älä itke, kulta.
- Älä itke. - Tässä.
Sillä lailla. Pyyhi kasvosi.
Hei.
Tapasitko Haywardin?
Tapasin.
Mitä hemmettiä rouva Rogersille tapahtui?
Minne hän meni?
En tiedä, mutta löydämme hänet.
Miten?
Lähetämme ihmisiä Puerto Ricoon.
- Uskomme, että hän meni sinne. - Niinkö?
Entä jos hän menikin vaikka Argentiinaan?
- Chileen tai Kiinaan? - Miten hän pääsisi niin kauas?
He voivat antaa rahaa mennä mihin vain.
- Ketkä? - Syyttäjänvirasto.
- Fonny, en usko... - Mitä? Etkö usko minua?
Etkö usko, että he pystyvät siihen?
En usko, että he tekivät niin.
Miten saamme rahat hänen etsimiseensä?
Me kaikki teemme töitä.
Isäni on töissä vaatekeskuksessa,
sinä olet töissä tavaratalossa,
ja isäsi on töissä satamassa...
- Fonny, kuuntele... - Mitä?
Asianajaja ei välitä minusta.
Hän ei välitä kenestäkään!
Haluatko, että kuolen tänne?
Tiedätkö, mitä minulle tapahtuu täällä?
Olen pahoillani, kulta.
Anteeksi, en tarkoittanut sanoa tuota.
Rakastan sinua.
Tiedät sen.
Niin tiedän.
Ymmärrän, mitä käyt läpi,
koska olen rinnallasi.
Pidä huoli itsestäsi siellä.
Fonny oli kävellyt pitkin Lenox Avenueta,
kun hän törmäsi Danieliin.
Fonny!
Vankila ei ollut parantanut Danielia.
Hän oli yhä iso, musta ja kovaääninen.
Hän oli 28-vuotias, vähän Fonnya vanhempi,
mutta häneltä alkoivat jo loppua tutut kasvot.
He halasivat toisiaan kadulla.
- Miten menee? - Miksi minulta kysyt?
Kuten mies sanoi Mount Everestistä.
- "Olet siinä." - Tule.
Mistä noissa kuteissa on kyse?
Olen täällä etsimässä töitä.
Ymmärrän. Hyvä on.
Niin. Tule mukaan kämpille.
Haetaan olutta. Tish tekee sinulle syötävää.
Vaikka hänen ei pitänyt käyttää rahaa,
hän työntää Danielin taksiin,
ja he ajavat Bank Streetille,
jossa en osaa odottaa heitä.
En voi olla välinpitämätön Dannya kohtaan,
koska ymmärsin Fonnyn kasvoilta,
miten mahtavaa hänestä oli löytää
menneisyytensä hämyisistä vesistä vanha ystävä.
Hyvä Luoja.
Tajuan.
Ei, Fonny, olen tosissani. Tajuan kyllä.
Tämä on abstraktia, eikö?
Tavallaan sellainen mustien...
- Siitä tulee jotain jonain päivänä. - Tiedän sen.
Tarkoitan, että se on hyvä.
Jatka vain juttusi tekemistä.
Tässä on... Sillä on painoarvoa.
- Haluatko tupakoida nyt? - Totta hitossa.
Kiitos.
Asuntoja on tyhjillään ympäri East Sidea.
Ne kaikki ovat surmanloukkuja.
Joissain ei ole edes vessoja.
Sitä ajattelee, että asunnon löytäminen on helppoa.
Mutta
tämä maa ei tosiaankaan pidä tummaihoisista.
He eivät pidä tummaihoisista lainkaan,
joten vuokraavat mieluummin spitaaliselle kuin tummaihoiselle.
Joskus menemme Tishin kanssa yhdessä,
joskus hän menee itsekseen, joskus minä menen itsekseni,
mutta lopputulos on aina sama.
En voi enää antaa hänen mennä yksin.
Mietipä tätä.
Viime viikolla luulimme saaneemme asunnon.
Äijä oli luvannut sen hänelle.
- Selvä. - Mutta hän ei ollut nähnyt minua.
Joten hän ajatteli, että tummaihoinen tyttö on keskustassa
etsimässä asuntoa itsekseen,
- joten hän saa tytöltä. - Ihanko totta?
Mies luuli, että tyttö ehdottelee hänelle.
Niin hän oikeasti ajatteli.
Tish tuli kertomaan minulle ilahtuneena ja ylpeänä.
Menimme sinne yhdessä, ja heti kun äijä näki minut,
hän sanoi: "On tapahtunut väärinkäsitys.
"En voi vuokrata asuntoa teille,
"koska sukulaisiani on tulossa Romaniasta
"noin puolen tunnin sisään ja annan sen heille."
Paskat. Sanoin, että hän puhui paskaa.
Niin.
Sitten hän uhkasi soittaa poliisit perääni.
Minun pitää keksiä keino hankkia rahaa
ja häipyä tästä maasta.
Niinkö? Miten aiot tehdä sen?
En tiedä vielä. Tish ei osaa uida.
Älä viitsi.
- Oletko kunnossa? - Olen.
Erehdyt tuossa.
Kuule...
Ehkä sinä voit mennä edeltä.
Ei.
En usko, että pystyisin siihen.
Se pelottaisi minua liikaa.
Mikä pelottaisi?
Kunhan vain pelkäisin.
Pelkäätkö, mitä Tishille voisi sattua?
Pelkään, mitä meille molemmille voisi sattua
ilman toisiamme.
Tiedän, että voin vaikuttaa oudolta äijältä,
mutta elämässäni on kaksi asiaa.
Minulla on hiomakiveni
ja Tish.
Ilman niitä olen hukassa.
Tiedän sen.
Mitä ikinä sisimmässäni onkaan, en ole laittanut sitä sinne.
Enkä hitto vie voi ottaa sitä poiskaan.
Enpä tiedä, oletko kovin outo.
Tarkoitan, että tiedän, että olet onnekas.
Ei minulla ole mitään tuollaista.
Saisinko toisen oluen?
Totta hitossa saat.
- Ole hyvä, iso kaveri. - Kiitos paljon.
Hei, kippis.
Kippis.
Pääsin juuri vankilasta.
Kaksi vuotta.
He sanoivat...
He väittävät yhä, että varastin sen auton.
Mukanani oli vähän pilveä,
kun he ottivat minut kiinni, mutta minä...
En osaa edes ajaa autoa, Fonny.
Se kuitenkin kuulosti paremmalta
kuin syyte marihuanasta, tiedätkö?
Heilläkö on niskaote?
Heillä on niskaote.
Olen polttanut kaikki tupakkasi.
Olisi pitänyt pyytää Tishiä hakemaan lisää.
Paskat. Oletko jo tehty rahasta?
- Sieltä hän tulee. - Hei.
- Tarvitsetko apua, kulta?
En, kiitos. Onko teillä kaikki hyvin?
On. Istumme vain nälkää nähden kuten aina.
Pidän kiirettä.
Älä... Tish, minä vitsailin.
Laitan teille jotain erityistä.
Hän riisuu takkinsa.
Hän on valmiina tositoimiin.
Kiitos, Tish.
Sinulla on hyvä nainen.
Kauanko olet ollut vapaalla jalalla?
Noin kolme kuukautta.
Se oli kamalaa.
Ihan kamalaa. Tarkoitan, nytkin on kamalaa.
Ehkä tuntisin eri tavoin, jos olisin tehnyt jotain ja jäänyt kiinni,
mutta en tehnyt mitään.
He vain leikittelivät kanssani, koska tiesivät, että voivat.
Olen onnekas, kun sain vain kaksi vuotta, koska...
Vankilassa he voivat tehdä
mitä ikinä haluavat. Ymmärrätkö?
Mitä ikinä haluavat.
He ovat koiria.
Sain tietää vankilassa,
mistä Malcolm äijineen puhui.
Valkoisen miehen
on pakko olla paholainen.
Koska hän ei ainakaan ole ihminen.
Olen nähnyt asioita,
joista näen unta kuolemaani asti.
Hei.
Ei mitään hätää.
Pääsit pois.
Olet vielä nuori.
Ymmärrän, mitä tarkoitat,
ja arvostan sitä, mutta...
Sinä et tiedä.
Pahinta...
Pahinta on se, että he saavat
pelkäämään helvetisti, Fonny.
Vain
pelkäämään.
- Onko teillä nälkä? - On.
- Kuolemme nälkään.
Tish, satuitko tuomaan olutta?
Sitä taitaa olla vielä jäljellä.
- Jos ette juoneet kaikkia. - Emme koskaan.
Tish, tule nyt, minä...
Tish, tule. Kiitos.
Kiitos oikein paljon, Tish. Oikeasti.
En aio itkeä.
Jumala on hyvä. Jumala on mahtava.
Kiitämme Häntä tästä ruoasta
ja kiitämme siitä, että Daniel on tänään pöydässämme.
Olet miettinyt kaiken. Keneltä opit tuon? Fonnyltako?
Päästäkää minut pois!
Päästä minut pois, kulta!
Tiedän, etten voi auttaa sinua paljoakaan nyt.
Luoja tietää, että antaisin kaiken, jos voisin.
Tiedän kärsimyksestä
ja tiedän, että se loppuu.
Kun makaat tässä vuoteessa, et ole yksin.
Sinulla on tämä lapsi tässä sydämesi alla.
Me kaikki luotamme sinuun.
Fonny luottaa sinuun siinä,
että tuot tämän lapsen maailmaan turvassa ja terveenä.
Vain sinä voit tehdä sen.
Ymmärrätkö?
Kyllä, äiti.
Hyvä on.
En halua kuulostaa typerältä,
mutta muista, että rakkaus toi sinut tähän.
Jos olet luottanut rakkauteen tähän asti,
älä panikoi nyt.
Luota siihen loppuun asti.
Rakastan sinua, tyttöni.
Minäkin rakastan sinua.
Hei, Jezebel.
Sisko alkoi kutsua minua Jezebeliksi,
kun sain työn parfyymitiskillä. Hän sanoi...
Tuoksut ihan lousianalaiselta huoralta.
Liikkeessä ajateltiin, että oli hyvin edistyksellistä
antaa työ värilliselle tytölle.
Seison tiskin takana koko päivän
hymyillen, kunnes hampaitani särkee.
Eivätkä pelkästään vanhat valkoiset naiset
tule tiskille haistelemaan kämmenselkääni.
Hyvin harvoin musta mies tulee lähellekään tiskiä.
Jos tulee, hänen aikeensa ovat usein avokätisempiä
ja aina paljon tarkempia.
Kenties mustasta miehestä näytän avuttomalta pikkusiskolta,
eikä hän halua nähdä, että minusta tulee huora.
Silti jotkut mustat miehet tulevat lähemmäksi
vain katsoakseen silmiini ja tarkistamaan, mitä tapahtuu,
eivätkä he koskaan haista kämmenselkääni.
Musta mies ojentaa kätensä, ja siihen suihkutetaan,
ja hän vie oman kätensä
omille sieraimilleen.
Entä valkoinen mies?
Valkoinen mies tarttuu käteesi,
nostaa sen sieraimilleen
ja pitää sitä siinä.
Hän pitää sitä siinä ikuisuuden.
Kiitos.
No niin.
Haluatko kuulla hyvät vai huonot uutiset?
Huonot.
Tuosta tiedän, että olemme samaa perhettä.
Selvä.
Huono uutinen on...
He löysivät rouva Rogersin, mutta hän on Puerto Ricossa.
Jonkun pitää mennä puhumaan hänelle.
Ja meidän pitää maksaa se.
Selvä.
Entä hyvät uutiset?
Tuoksut hyvältä.
Että hänet löydettiin, kulta.
Miten hän pääsi Puerto Ricoon?
En voi mennä Puerto Ricoon.
Äiti ja isä eivät tiedä.
En ole vielä puhunut heille,
koska halusin puhua ensin sinulle.
Uskotko, että hänet tosiaan raiskattiin?
Pikkusisko.
Uskon, että hänet raiskattiin.
Ja että hän ei tiedä, kuka sen teki,
että mies voisi ohittaa hänet kadulla,
eikä hän edes tunnistaisi tätä.
Miksi Fonny?
Koska Fonny esiteltiin hänelle raiskaajana.
Hänen oli helpompi sanoa kyllä
kuin yrittää elää koko asia uudestaan.
Entä Daniel?
Daniel voi puhua puolestamme. Fonny oli hänen kanssaan.
Hayward puhuu hänelle huomenna.
He ovat voineet puhua jo tänään.
Melkoinen paskavyyhti.
Niin.
Mekin olemme nyt siinä mukana.
Näytithän hänelle ilmoituksen?
No niin, neiti ja herrasmies, tässä sitä ollaan.
Tiedän, ettei tämä näytä kummoiselta nyt, mutta...
Emme ole vielä valmiita, näettehän.
Teidän pitää kuvitella, että täällä on seinät
täältä tuonne asti ja...
Niin, työ on vielä kesken.
Niin. Katso, Tish, se ei ole vielä valmis. Työ on kesken.
Olen pahoillani, Fonny, mutta miten teemme tästä kodin?
Kuule. Kuvittele, että täällä on seinät.
Tuolla ja tuolla.
Katso, nämä eivät ole enää täällä.
Meillä olisi oma tilamme.
Ehkä täällä olisi muitakin nuoria
tuolla ja tuolla, niin kuin yhteisössä.
Niin, yhteisö. Toki.
Missä teemme ruokaa,
nukumme ja peseydymme? Tarkoitan...
Missä äitini ja muut istuvat?
Helppoa.
Laitan sohvan tuonne.
Äiti, isä ja ehkä jopa Ernestine.
Sängyn laitan tuonne taakse
aivan seinää vasten,
jotta näen tuon kauniin valon kasvoillasi, kun aurinko nousee.
Veistoksiani tuonne ja tuonne.
Eikö niin?
Mitä syömiseen tulee, ajattelin...
Voisimme laittaa pöydän tähän.
Mitä mieltä olet?
Enpä tiedä, Fonny.
Minusta meiltä puuttuu vain jääkaappi.
En halua nyrjäyttää selkääni
ennen kuin saamme edes tilaisuuden tehdä lapsen.
Hei, Levy.
Auta jääkaapin kanssa.
Haluatko minun...
Niin, tule auttamaan.
Selvä.
No niin, kulta. Sinun pitää avata ovi.
Avaa nyt ovi. No niin.
- Oletko valmis? - Olen valmis.
- Oletko sinä? - Olen.
Kolme, kaksi, yksi.
No niin. Jaksatko?
- Jaksan. - Hyvä on.
- Hitaasti nyt. Varo. - Selvä.
No niin. Miksi rehkin enemmän kuin sinä?
Autan sinua.
Tuonne taakse. No niin.
- Tännekö? - Juuri tähän. Täydellistä.
No niin.
Hei, tuo tosiaan kevensi taakkaani.
Niin minunkin.
Mitäpä mies ei tekisi rakkautensa eteen, Levy.
Aamen.
Kiitos jääkaapistani, pojat,
mutta älkää unohtako hellaani.
Emme tietenkään.
Voisitko auttaa minua hellan kanssa, Levy?
- Totta kai. - Hyvä.
Se pitää muistaa.
Ei tarvitse huolehtia naapureista.
Täällä on vain hikipajoja.
Asunto pohjakerroksessa on laillinen.
Sen lisäksi, että se on surmanloukku, mikä juju siinä piilee?
"Juju"?
Ei millään pahalla, Levy,
mutta olemme etsineet asuntoa pitkään.
Nähdäkseni ei ole syytä kohdella kahta tummaihoista ystävällisesti.
On täysin selvää, ettei meillä ole
paljon paskaakaan.
Anteeksi kielenkäyttöni.
Minun kanssani asia on yksinkertainen.
Pidän ihmisistä, jotka rakastavat toisiaan.
Mustista, valkoisista, vihreistä, violeteista, värillä ei ole väliä.
Levittäkää rakkauden sanomaa.
- Oletko nyt hippi? - En.
En pitänytkään sinua hippinä.
Ei, olen...
En tiedä, olen äitini poika.
Joskus vain se erottaa
meidät toisistamme.
No niin, ottakaa yhteyttä,
kun takuuvuokra on kasassa.
Teemme sen.
Niin teemme, Levy.
Kiitos.
Oletko valmis tähän?
En koskaan ole ollut valmiimpi mihinkään.
Ostan jotain illallista varten.
Ostan tupakkaa kadun toiselta puolelta.
Mitä aiomme tehdä?
Ensinnäkin meidän pitää
lopettaa itsemme syyttäminen.
Jos emme voi tehdä sitä, emme koskaan saa poikaa ulos,
koska olemme ihan sekaisin.
Emme voi mokata nyt,
ja tiedän, että ymmärrät, mitä tarkoitan.
Ymmärrän kyllä.
Mitä teemme rahojen suhteen?
Onko sinulla koskaan rahaa?
- Onko sinulla koskaan rahaa? - Ei.
Miksi sitten murehdit sitä nyt?
Kasvatit heidät jotenkin.
Ruokit heidät jotenkin, etkö vain?
Jos alamme nyt murehtia rahasta,
olemme kusessa. Menetämme lapsemme.
Valkoinen mies
haluaa, että murehdit rahasta.
Se on hänen suunnitelmansa.
Jos olemme päässet tähän ilman rahaa,
pääsemme pitemmällekin.
En ole huolissani heidän rahoistaan.
Ne eivät kuulu heille kuitenkaan.
He varastivat ne meiltä.
He eivät ole koskaan tavanneet ketään, jolle eivät olisi valehdelleet
tai jolta eivät olisi varastaneet.
Minäkin osaan varastaa.
Ja ryöstää.
Miten luulet minun kasvattaneen tyttäreni?
Voi paska.
Minkä luulet tapahtuvan?
- Sen, minkä saamme aikaan. - Helpommin sanottu kuin tehty.
Ei, jos sitä tarkoittaa.
Rakastan Fonnya enemmän kuin ketään muuta.
Minua hävettää, koska hän oli...
Hän oli miehekäs pikkupoika, joka ei pelännyt mitään.
Paitsi kenties äitiään.
Nyt hän on vankilassa, eikä se ole hänen vikansa,
enkä tiedä, miten saan hänet pois sieltä.
Olen yksi helvetinmoinen jätkä.
Hän ainakin pitää sinua sellaisena.
Hän rakastaa ja kunnioittaa sinua.
Sanonpa jotain muutakin.
Poikasi on tyttäreni lapsen isä.
Miten voit istua siinä ja esittää, ettei mitään ole tehtävissä?
Meille on tulossa lapsi.
Haluatko, että hakkaan sinut paskaksi?
Minä tunnen rikollisia,
ja niin tunnet sinäkin.
Kyse on meidän lapsistamme, ja me vapautamme heidät.
Joten juodaan
ja mennään sisään.
Meidän pitää hoitaa paljon asioita kiireellä.
Fonnyn oikeudenkäynnin päivämäärä vaihtuu jatkuvasti.
Se tosiasia tietenkin pakottaa minut tajuamaan,
että Haywardin huoli on aitoa.
En usko, että hän välitti paljoakaan alussa.
Hän ei ollut aiemmin ottanut Fonnyn tapaista juttua,
mutta sotkeuduttuaan siihen palaneen käry nousi liian vahvaksi.
Hänellä ei ollut muuta vaihtoehtoa kuin jatkaa asian penkomista.
Kerralla tuli selväksi,
että hänen huolensa päämiestään kohtaan
saattoi hänet ristiriitaan määräävässä asemassa olevien kanssa.
Hän ei ollut odottanut sitä,
ja aluksi se hämmensi,
sitten pelotti ja suututti häntä.
Siitä ei ollut apua, että en luottanut häneen,
että Ernestine kovisteli häntä
ja että äiti uuvutti hänet.
Josephille hän oli taas yksi valkoinen mies yliopistotutkintoineen.
Fonnyn oikeudenkäynti...
Vaatteeni alkavat käydä pieniksi,
ja menen töihin mekoissa, jotka istuivat kuin säkki.
Äiti alkaa valmistautua matkaan,
joka pelastaisi Fonnyn sielun.
Joseph ja Frank varastavat kylmästi
satamasta ja vaatekeskuksesta
ja myyvät varastettua tavaraa Harlemissa tai Brooklynissa.
Tietenkään he eivät kerro minulle siitä,
mutta minä tiedän.
Minä tiedän.
Kiitos.
Sieltä hän tulee.
Talon kokoisena.
Oletko varma, etteivät ne ole kaksoset?
Tai kolmoset?
Saatamme tehdä historiaa.
Isäsi pitää itseään koomikkona.
Näytät hyvältä, kulta.
Kiitos, rakas.
Paremmalta kuin kukaan täällä. En välitä siitä, miten isoksi tulet.
Heti kun tuo ei ole totta, jotain on vialla.
Sano sinä se, koska olen jo kaukana täältä.
Miten voit, aviomies?
Hyvin, vaimo.
Olet täällä. Olen nyt kunnossa.
Tiedät, että rakastan sinua.
Ja sinä, että rakastan sinua.
Tapahtui mitä tahansa,
tiedät, että minä...
Tish! Vartija!
Tish!
Olen kunnossa.
Ei minulla ole hätää.
Voin hyvin.
Oletko kunnossa?
Minäkö?
Kääpiö mahan sisällä ei lyönyt minua.
Muistan yön, jolloin lapsi sai alkunsa.
Se oli päivä, jolloin näimme asuntomme.
Tykkään tytöstä, joka tykkää tomaateista.
Hei, kaunokainen.
Tiedät, että tykkään kaunokaisista.
Älä viitsi, suklaamuru, hymyile minulle. Hymyile, kultsi.
- Mitä helvettiä sinä teet? - Hei! Voi paska!
- Irti minusta! - Odota, Fonny!
Päästä irti!
Fonny!
Fonny.
Mitä tapahtui?
Tuo mies kävi kimppuuni.
Missä sinä olit, kun tämä tapahtui
tuon nuorukaisen ja tyttösi välillä?
- Hän oli nurkan takana... - Ostin tupakkaa.
Ostamassa tupakkaa.
Onko noin, poika?
Hän ei ole enää poika, konstaapeli.
Asutko täällä päin?
Asun.
Bank Streetillä.
Vien sinut asemalle.
- Ei! - Päällekarkauksesta.
Ei! Lopeta!
Etkä vie.
Et vie!
Tunnen nämä nuoret.
He käyvät täällä ostoksilla usein.
Nuori nainen kertoi totuuden.
Näin, mitä tapahtui.
Tuo on hassu tapa hoitaa liiketoimintaa, rouva.
Sinä et sano minulle, miten hoidan liiketoimintaani.
Olin tällä kadulla ennen kuin tulit tänne,
ja olen täällä kauan sen jälkeen, kun olet poissa.
Selvä.
Hei hei.
Tulkaa.
Nähdään.
Saatat nähdäkin.
Tai toisaalta et.
Tish.
Niin?
Älä yritä enää suojella minua.
Mutta sinä yritit suojella minua.
Se ei ole sama asia.
Kuule.
Älä koskaan luule...
Älä koskaan luule, etten tiedä, että rakastat minua.
Uskotko, että me selviämme?
Meillä ei ole rahaa.
Mutta meillä on kova nälkä.
Saan rahaa parin päivän päästä.
"Parin päivän päästä."
Niin ne kaikki sanovat.
Haluatte varmaan istuakin syömään.
Kyllä, jos voit järjestää sen, se olisi mukavaa.
Anna, kun arvaan. Haluat margaritan.
Jäin taas kiinni.
Alamme käydä pisteliäitä keskusteluja,
tämä otus ja minä.
Se potkaisee, ja minä rikon kananmunan lattialle.
Se potkaisee, ja yhtäkkiä kahvipannu on ylösalaisin pöydällä.
Se potkaisee, ja parfyymi kämmenselälläni
nostaa suolan maun kitalakeeni
ja vapaa käteni painaa lasitiskiä
voimalla, joka voisi halkaista sen kahtia.
Ole kärsivällinen.
Teen parhaani.
Ole kiltti.
Sitten se iskee jälleen kuin Muhammad Ali,
ja haukon taas henkeä.
Tule, kultaseni. Tänne näin.
Laitan sinulle teetä.
No niin, rauhallisesti, kulta.
Rauhallisesti, tyttöseni.
Tule tänne.
Tule tänne, kulta.
Istu syliini, nojaa isän käsiin, tule vain.
Tule, pitelen sinua, kulta.
Ei hätää.
Hengitä syvään kanssani. Hengitä vain.
Hengitä sisään.
No niin. Minä pitelen sinua, kulta.
Sinä pärjäät hyvin.
Pärjäät hienosti, kulta.
Äiti saapuu Puerto Ricoon iltakoneella.
Señora Rivers. Odotatko minua?
Gin tonic.
Kiitos.
Miksi halusit tavata minut?
En erityisemmin halunnut tavata sinua.
Haluan tavata Victoria Rogersin.
Olen hänen raiskauksesta syyttämänsä miehen anoppi.
En tiedä siitä mitään.
Tuo ei voi olla totta.
Tulitko tänne asti haukkumaan minua valehtelijaksi?
Tulin tänne todistamaan miehen syyttömyyden.
Pitääkö sinun raahata Victoria helvetin läpi sitä varten?
Hän on kärsinyt tarpeeksi, enemmänkin.
Jätä hänet rauhaan.
Mies kuolee kohta rikoksen takia, jota hän ei tehnyt.
Voimmeko jättää hänet rauhaan?
Uskotko, että rakastan tytärtäni?
On vaikea uskoa, että sinulla on tytär.
Luuletko, että naittaisin tyttäreni raiskaajalle?
Ehkä et tiennyt.
Miksi lähestyt minua?
En ole amerikkalainen.
Sinä... Soitit niille asianajajille, eikö niin?
Katso ympärillesi.
Minulla on oma juttuni täällä, ja Victoria. Hän on...
Hän kasaa itseään.
Minun ei tarvitse laittaa häntä enää kärsimään.
Ei.
Katso heitä.
Luuletko, että tulin tänne laittaakseni teidät kärsimään?
Katso minua.
Minähän katson sinua.
Luuletko, että tulin tänne laittaakseni teidät kärsimään?
En.
Vie tämä sitten Victorialle.
Vie se hänelle ja kysy häneltä, näytä hänelle.
Olen nainen
ja tiedän, mitä naiset tietävät.
Tiedän, että hänet raiskattiin.
Mutta tiedän myös...
Tiedän, ettei Fonny raiskannut häntä.
Kun äiti herää aamulla,
Pietro lähettää pojan viemään hänet Victorian luo.
Victoria on Pietron vastuulla,
koska kuten mies sanoi Mount Everestistä,
hän oli siinä.
Miten kauan olit New Yorkissa?
Liian kauan.
Ovatko lapset vielä siellä?
Kuule.
Jätä lapseni pois tästä.
Miksi tulit takaisin tänne?
Jos sinulle olisi tapahtunut niin,
mitä olisit tehnyt?
Tytär, olin nainen
kauan ennen kuin sinä olit nainen, muista se.
Ja tiedän...
Saat maksaa kertomistasi valheista.
Lähetit miehen vankilaan.
Sellaisen, jota et ollut edes nähnyt.
Vain 22-vuotiaan, nuoren,
joka haluaa mennä naimisiin tyttäreni kanssa.
Näin hänet.
Näit hänet poliisin tunnistusjonossa.
Se oli ainoa kerta, kun näit hänet.
Miksi olet niin varma?
Olen tuntenut hänet koko elämänsä.
Yhden asian osaan sanoa.
Sinua ei ole raiskattu.
Minut vietiin sinne
ja käskettiin valita hänet jonosta.
Joten tein niin. Valitsin hänet jonosta.
Mutta se oli...
Se tapahtui pimeässä.
- Näit Alonzon valossa. - Näin tarpeeksi.
Tytär, Jumalan nimeen...
Mene pois luotani.
- Tytär, pyydän... - Mene pois.
- Kuuntele, ole kiltti... - Mene pois.
Ei. Mene pois luotani!
Mene pois, ole kiltti!
Mene!
Ei.
Hitto vie!
Helvetti.
Oletko kunnossa?
Olen.
Onko vauvalla kaikki kunnossa?
Vauva voi hyvin.
Sinun pitää saada lihaa luittesi ympärille, muru.
Luoja paratkoon.
Puhu kovempaa. En kuule.
Kuule,
minun pitää kertoa sinulle jotain.
Äiti tuli kotiin Puerto Ricosta.
Hän löysi Victorian, mutta se nainen sekosi.
He eivät tiedä, missä hän on nyt.
Oikeudenkäynti saattaa siirtyä.
Fonny?
- Fonny? - Olen kunnossa.
Kuule, minä...
Pääsen pian vapaaksi.
Tulen kotiin, koska olen iloinen, että tulin.
Voitko uskoa?
Katsos...
Nyt olen käsityöläinen.
Olen äijä, joka valmistaa pöytiä.
En pidä sanasta käsityöläinen. En koskaan ole pitänyt.
En taida tietää, mitä hittoa se tarkoittaa.
Olen äijä, joka tekee työtä sydämestään
käsillään.
Tiedän, mitä se nyt on.
Vaikka tuhoutuisin, mutta en usko, että niin käy.
Tiedän, ettei niin käy.
Kulta, rakastan sinua.
Rakennan meille ison pöydän.
Perheemme syö sen ääressä vielä pitkään.
Älä huoli.
Tulen pian kotiin.
Tulen kotiin luoksesi.
Haluan olla sylissäsi.
Haluan pitää sinua sylissäni.
Minun täytyy pitää vauvaamme sylissäni.
Niin täytyy olla.
Älä huoli, minä...
Tulen kotiin.
Haluan olla sylissäsi.
Haluan pitää sinua sylissäni.
Minun täytyy pitää vauvaamme sylissäni.
Niin täytyy olla.
Hei.
Pikku-Fonnyni.
Huolehdin sinusta.
Pidän sinusta huolta.
Lupaan huolehtia sinusta.
Huolehdin sinusta.
Lupaan sen.
Minä lupaan.
Lupaan huolehtia sinusta. Huolehdin sinusta.
Emme vieläkään ole naimisissa.
Kaiken tapahtuneen jälkeen kumpikaan ei välitä siitä, mitä se tarkoittaa.
Fonny oli joskus 22. Minä olin 19.
Kumpikaan meistä ei ole enää nuori.
Ei ole varaa olla.
Sanotaan, että pitää elää elämää, joka meille on annettu,
ja elää niin, että lapsemme voivat olla vapaita.
Vuorokaudessa ei ole tarpeeksi tunteja eikä tarpeeksi tuomareita
käsittelemään kaikkia juttuja, joita miehiä vastaan on nostettu.
Peli on ennalta sovittu, ja oikeus toimii sen mukaan.
Oikeudenkäynti on heidän oikeutensa.
Mutta vankilaan hautaaminen siksi,
että pakottaa tuomarin ja syyttäjän tekemään työnsä,
on tuomioistuimen oikeus.
Kuten moni näistä köyhistä miehistä,
Fonny myönsi syyllisyyden.
Katsotaanpa.
Minulla on sinulle jotain.
Piirrätkö jotain isälle?
Hei, pikkumies.
- Hei. - Hei.
Näen, että olet syönyt hyvin.
Niin, no...
Näyttää siltä, etten ole ainoa.
Omena ei kauas puusta putoa.
Hei, kenelle tämä on?
- Sinulle. - Minulleko?
Mistä sait rahaa maksaa tämän kaiken?
Onko sinulla nyt työ?
Pyöritteletkö numeroita puolestani?
Sano, montako lottoriviä laitetaan.
Älä sano noin.
Älä opeta hänelle tuollaista roskaa.
Mitä piirrät, Alonzo?
Sitä, kun tulet kotiin, isä.
Näytäpä.
Siitä asti kun kerroin hänelle,
hän on kirjoittanut sitä kaikkialle.
Tässä, poika.
En tiedä teistä, mutta kuolen nälkään.
Sano ruokarukous.
Me...
Pitääkö meidän sanoa ruokarukous?
Hyvä on.
Haluatko rukoilla puolestamme?
Kiitos, Jumala,
ruoasta, jota kohta syömme,
ja kaikista siunauksista,
jotka olemme saaneet.
Ja minun isästäni.
Jeesuksen nimeen, aamen.
- Aamen. - Aamen.
Alonzo, haluatko auttaa minua tämän kanssa?
JIMMYLLE
Tekstityksen käännös: Elina Pitkänen